Den Vest-Sjællandske Avis, 1832-01-14
Ved Blokaden for Terceira har den Portugisiske Flaade taget flere af vore Skibe og tilladt sig andre Excesser; en Eskadre skulde have været afsendt dertil for at forebygge lignende Voldsomheder; men det blev ikke fornødent, da vi siden erholdt officielle Forsikkringer. Med den lovede Erstatning er det gaaet i Langdrag; men vor Minister har erholdet de bestemteste Jnstructioner. Vi staae paa den venskabeligste Fod med de øvrige Europæiske Nationer, saaledes med Rusland, bidintil er dog ingen Handelstractat bleven afsluttet med denne Stat. Vor Ministers Sygelighed har ikke kunne tillade ham at forblive i St. Petersborg; men med det første skal en anden Gesandt afgaae dertil for at bringe en Handelstractat istand. - Ved Tractater med Østerrige, Preussen og Hansestæderne er en giensidig velgiørende Handelsforbindelse med Tydskland bleven aabnet, hvis Jndvaanere udmærke sig saameget ved deres Oplysning og Jndustrie, og som vi skylde saa mange agtværdige Medborgere. - Ratificationen af vor Tractat med Porten er tilsendt vor Gesandt hos samme; nogle Vanskeligheder ere opkomne; men som formodentligen ere blevne hævede. - Vor Handel paa Ostindien og China vedvarer i samme Grad som hidintil. - En Fregat er bleven afsendt til Farvandene ved Sumatre fordi Søerøverne have plyndret nogle af vore Koffardie-Skibe. - Handelstractaten med de Forenede Mexicanske Stater er endnu ikke bleven ratificeret af Congressen der. En vigtig CaravanHandel paa det Jndre af Mexico er bleven aabnet fra St. Louis i Staten Missouri. - Den bedste Forstaaelse finder Sted med Central Amerika, hvor den indvortes Rolighed er gienoprettet; ligeledes med Columbien. - Borgerkrigen i Chili og Peru giør det nødvendigt at man vedbliver at holde en Eskadre i det stille Ocean. - Urolighederne i Brasilien have ikke megen Jndflydelse paa vort Forhold til denne Stat. - Hvad Buenos Ayres angaaer, saa har Borttagelsen af et af vore Skibe ved Falklands=Øerne af en Bande, som foregav at handle under denne Republiks Auctoritet foranlediget at et Krigskib er afsendt dertil; desuden skal en Gesandt afsendes til Buenos Ayres for at forlange Oplysning om dens Fordringer paa disse Øer. - Præsidenten gik herfra over til at omtale de indenlandske Forhold, hvorved især de Jndianske Stammers Forfatning fortiener at omtales. De Chickasaws og Chactaws have indvilget at ville trække sig tilbage over Missisippi. - Hvad Cherokeserne angaaer, saa ville en Halvdeel og maaskee to Trediedeele følge som man haaber dette Exempel og Resten maae føie sig efter de specielle Love for Georgien. Præsidenten haaber at der vil inden faa Aars Forløb komme Ende paa alle Jndianernes Fordringer; forresten skal deres Forsættelse paa hiin Side af de For. Staters Grændse ikke være til Hinder for deres Fremskridt i Civilisation. - Financeberetningerne lyde overmaade gunstige; Jndtægten for 1831 vil udgiøre 27,700,000 Dollars og Udgiften, naar Renten af Statsgielden ikke regnes med; Udgiften vil ikke blive høiere end 14700000 Doll. Udbetalingen paa Capitalen af Statsgielden med Renter vil i dette Aar overstige 16,500,000 Dollars. Alt giver Grund til at forvente, at næste Aars Jndtægt vil blive betydelig større end dette Aars. Ved de Resourcer, hvorover Regieringen forresten kan disponere, vil hele Statsgielden sandsynligen kunne blive afbetalt næste Aar. Vi ville da afgive det sieldne Exempel paa en stor Nation som besidder en Overflødighed af alle Midler til Velstand og Sikkerhed og dertil er aldeles gieldfrie.